
Abstract: Between Mircea Eliade and Rudolf Otto many 
connections can be made concerning the idea of sacred. Even 
though, the scientist of Romanian origin perceives the sacred 
reality differently from the German theologian. If the latter puts 
an emphasis on the irrational side of the divine, the former 
argues that the sacred has to be perceived twofold: as irrational 
and rational în the same time, the concept of coincidentia 
oppositorum best embodying the sacred reality. The sacred's 
materializations are the hierophanies, the history of religion 
being nothing else than a sum of hierophanies. Finally, for 
Eliade, the ascred is connected to the life of homo religiosus. 

Introducere 


Mircea Eliade a publicat celebra sa lucrare în limba germană, Das 
Heilige und das Profane. Vom Wesen des Religiăsen (Sacrul şi profanul. Despre 
esența religiosului), la cererea lui Ernesto Grassi, cel care dorea realizarea unei 
colecții de cărți de buzunar care să cuprindă cele mai importante lucrări ale 
momentului!. Studiul, adresat marelui public, este, după cum afirmă Eliade, 
mai puţin o lucrare ştiinţifică în adevăratul sens al cuvântului. 


1 În Memoriile sale, Eliade avea să-şi amintească importanţa acestei cărți. Cererea de 
a o scrie a venit în anul 1955, după o conferinţă ţinută la Universitatea din Munchen 
şi la Institutul de Filosofie a lui Enrico Grassi: „Îndată după întoarcerea la Val d'Or, 
am început lucrul la Das Heilige und das Profane. Utilizând, după sugestia lui Grassi, 
multe exemple din Traite d'histoire des religions, am reuşit să termin manuscrisul în 
mai. Nu bănuiam atunci că această cărţulie, tradusă în 12 limbi, va deveni best seller 
în Europa, S.U.A. şi Japonia; că, mai ales, va fi folosită ca manual atât de colegii şi 
universităţi, cât şi în seminarii” (Mircea ELIADE, Memorii. Recoltele solstițiului, 
Volumul II (1937-1960), Ediţie îngrijită de Mircea Handoca, Ed. Humanitas, 
Bucureşti, 1991, p. 153. Vezi şi: Mircea ELIADE, Jurnal, Volumul I, 1941-1969, Ediţie 
îngrijită de Mircea Handoca, Ed. Humanitas, Bucureşti, 1993, p. 269). 

In Prefaţa la ediţia în limba franceză, Eliade notează că a încercat să 
prezinte importanţa conceptelor despre lume specifice omului arhaic: 


Nu ne-am propus să arătăm pur şi simplu că un australian sau un african nu 
erau bietele făpturi pe jumătate sălbatice (incapabile să numere până la 5) pe 
care ni le înfăţişa folclorul antropologic acum mai puţin de o jumătate de 
secol. Am dorit să arătăm ceva mai mult: logica şi măreţia concepțiilor lor 
despre Lume, a comportamentelor, simbolurilor şi sistemelor lor religioase. 
Când trebuie să înţelegi un comportament straniu sau un sistem de valori 
exotice, demistificarea nu este de niciun folos?. 


Conceptele în jurul cărora se construieşte întreaga argumentaţie sunt 
cele de „sacru” şi „profan”. Eliade înțelege, prin dialectica sacru-profan, o 
sărăcire adusă omului de către lumea modernă secularizată. Este o lume ce 
doreşte să trăiască fără Dumnezeu, o lume în care sacrul este camuflat în 
profan. Redescoperirea dimensiunii sacre ne poate conduce la apariția unui 
nou tip de umanitate şi de religie. 


Cu alte cuvinte, dispariția «religiilor» nu implică nicidecum dispariția 
«religiozităţii»; secularizarea unei valori religioase nu este decât un fenomen 
religios care reflectă de fapt legea transformării universale a valorilor 
umane; caracterul «profan» al unui comportament înainte «sacru» nu 
presupune o ruptură; «profanul» nu este decât o nouă manifestare a 
aceleiaşi structuri constitutive a omului, care se manifestă în trecut prin 
expresii «sacre»"'5. 


Dialectica sacru-profan face parte din definiţia oricărei religii, „[...] cu 
precizarea că, nefiind o «religie», creştinismul nu are nevoie de o altfel de 


2 Mircea ELIADE, Cuvânt înainte la ediția franceză, în: Mircea Eliade, Sacrul şi profanul, 
Traducere din franceză de Brânduşa Prelipceanu, Ediţia a Ill-a, Ed. Humanitas, 
Bucureşti, 2005, pp. 6-7. 

5 Ibidem, p. 8. Afirmația este în legătură cu „teologia morţii lui Dumnezeu” care a 
mers până la ideea profanizării complete a lumii. În continuare, Eliade notează: 
„Este vorba mai întâi de consecinţele virtuale a ceea ce s-ar putea numi teologiile 
contemporane ale «morţii lui Dumnezeu» care, după ce s-au străduit să 
demonstreze prin numeroase mijloace că toate conceptele, simbolurile şi riturile 
Bisericilor creştine sunt inutile, par să spere că o conştientizare a caracterului radical 
profan al Lumii şi al existenței umane este totuşi în stare să întemeieze, datorită unei 
misterioase şi paradoxale coincidentia oppositorum, un nou tip de experiență 
religioasă”. 

dihotomie a realului şi creştinul nu mai trăieşte într-un Cosmos, ci în 
Istorie”€. 


Numinosul la Rudolf Otto 


În studiul său asupra sacrului şi a esenței religiosului, Eliade 
porneşte de la cartea lui Rudolf Otto din anul 1917, Das Heilige. Uber das 
Irrationale in der Idee des Gâttlichen und sein Verhaltnis zum Rationalen (Sacrul. 
Despre elementul irațional din ideea divinului şi despre relația lui cu raționalul). În 
momentul în care a apărut, Das Heilige a făcut înconjurul lumii, în primii 10 
ani având 18 ediţii, în 1931 publicându-se pentru a 22 oară. A fost tradusă în 
aproape toate limbile şi orice altă lucrare despre sacru care s-a scris după 
această dată a trebuit să facă referire la Rudolf Otto. Fenomenologul german 
descrie sacrul fără a simţi nevoia să-l definească. Rudolf Otto manifestă o 
simpatie față de opera lui Goethe, aşa cum şi Eliade se simte apropiat 
spiritual de autorul lui Faust. Teologul german îşi începe studiul cu un citat 
din Faust: „Tot ce-i mai bun în om e-nfiorarea./ Oricât l-ar face lumea să 
plătească scump sentimentul,/ Mişcat, el simte adânc prezenţa colosalului”. 

Rudolf Otto se ocupă doar de ideea de irațional în analiza divinului 
şi mai puţin de noţiunile de „Dumnezeu” şi „religie”. Astfel, el stăruie 
asupra laturii iraționale a religiei şi, citându-l pe Luther, subliniază ideea că, 
pentru credincios, „Dumnezeu este viu”. Teologul german introduce un nou 
concept care a devenit celebru: numinosul: 


Aşa se face că este necesar să găsim un nume pentru acest element luat 
separat, un nume care, mai întâi, îi va fixa caracterul aparte şi, în al doilea 
rând, va îngădui să i se sesizeze şi să i se indice eventualele forme inferioare 
sau treptele de dezvoltare. Formez pentru aceasta cuvântul numinos (dacă 


+ Ibidem. Dialectica sacru-profan reprezintă punctul de la care se poate porni în 
analiza tuturor ideilor eliadiene: „Sacrul şi profanul reprezintă astfel pentru Eliade 
două situaţii existențiale fundamentale, în termenii lui Heidegger: două moduri ale 
fiinţei-în-lume (in-der-Welt-Sein), dezvoltate de om de-a lungul istoriei sale: modul 
sacral de a fi al omului societăților protoistorice, arhaice şi religioase, şi modul 
profan al omului modern, areligios” (Richard Reschika, Introducere în opera lui Mircea 
Eliade, Traducere de Viorica Nişcov, Ed. Saeculum I.O., Bucureşti, 2000, p. 45). 

5 Rudolf OTTO, Sacrul. Despre elementul irațional din ideea divinului şi despre relaţia lui 
cu raționalul, În româneşte de loan Milea, Ed. Dacia, Cluj-Napoca, 2002. Studiile cu 
privire la sacru au fost continuate de Rudolf Otto în anii următori, într-o carte nouă, 
alcătuită din anexele edițiilor lucrării din 1917. Vezi: Rudolf OTTO, Despre numinos, 
În româneşte de Silvia Irimia şi loan Milea, Ed. Dacia, Cluj, 1996. 

de la lumen s-a putut forma luminos, atunci de la numen se poate forma 
numinos) şi vorbesc despre o categorie numinoasă ca despre o categorie 
specială a interpretării şi evaluării şi, la fel, despre o stare sufletească 
numinoasă ca despre una ce îşi face apariţia atunci când această categorie 
este întrebuințată, adică atunci când un obiect este resimţit ca numinos€. 


Otto vede elementele numinosului în sentimentul stării de creatură. 
Fenomenologul se opreşte asupra lui Mysterium tremendum, Fascinantului, 
Colosalului, Analogiilor, pentru a studia numinosul în Vechiul Testament, în 
Noul Testament şi la Luther. Numinosul este irațional, neputând fi explicat cu 
ajutorul conceptelor, ci doar prin reacţiile sentimentale trezite în suflet. 
Sentimentul cel mai profund, prezent în orice emoție religioasă, este redat 
prin mysterium tremendum, taina înfricoşătoare. 


Conceptual, misterul nu desemnează altceva decât ceea ce este ascuns, adică 
ceea ce nu este manifestat, ceea ce nu este conceput şi nici înțeles, ceea ce nu 
este obişnuit, ceea ce nu este familiar, fără a arăta mai îndeaproape cum este 
acesta în sine. Însă prin mister noi înțelegem ceva absolut pozitiv. Acest 
ceva pozitiv se manifestă numai în sentimente. lar aceste sentimente am 
putea să ni le analizăm şi să ni le clasificăm, făcându-le totodată să vibreze”. 


Mysterium tremendum este, astfel, obiectul numinos. 

Numinosul este alcătuit din elementul respingător (fremendum) şi din 
majestas. Dar conţine şi ceva atrăgător, „[...] fascinant, ceva care se află într-o 
ciudată armonie de contraste cu elementul respingător al lui tremendum”?. 
Acesta ar fi, după Otto, aspectul dionisiac, numit fascinans. Grecescul deinos 
este tradus prin colosal, fiind definit drept neobişnuitul, tulburătorul, legat 
de numinos. 


6 Ibidem, p. 12. Vorbind despre irațional, Otto notează: „Prin «irațional» noi nu 
înţelegem ceea ce este inform şi stupid, ceea ce nu este supus încă lui ratio, ceea ce, 
în viaţa noastră instinctuală sau în mecanismul lumii, este refractar la raţionalizare. 
Noi plecăm de la sensul uzual al cuvântului, acela pe care îl are, de pildă, când 
spunem despre un eveniment neobişnuit, care, prin profunzimea lui, se sustrage 
explicaţiei raţionale: «Există ceva irațional aici». Prin «raţional» în ideea de divin 
înțelegem ceea ce intră în sfera posibilităților noastre de clară comprehensiune 
conceptuală, ceea ce intră în domeniul conceptelor familiare şi definibile. Afirmăm, 
apoi, că sub acest domeniu al purei clarități se află o profunzime obscură ce scapă 
nu sentimentului, ci conceptelor noastre şi pe care, din acest motiv, o numim 
«irațional»” (p. 73). 

7 Ibidem, p. 19. 

5 Ibidem, p. 43. 

Dacă s-ar pătrunde sensul fundamental al cuvântului, el ar putea deveni o 
expresie destul de exactă a numinosului, cu elementele sale de mysterium, 
tremendum, majestas, augustum şi energicum (fascinans însuşi se numără 
printre ele). 


Analogiile sunt cele care leagă cel mai bine sentimentul sublimului de cel al 
numinosului. 


Rudolf Otto vorbeşte despre sacru ca despre o categorie a priori. Sacrul, în 
sensul deplin al cuvântului, este deci pentru noi o categorie compusă. 
Componentele ei sunt, pe de o parte, elementele ei raționale şi, pe de alta, 
elementele ei iraționale. Privită în fiecare din aceste două componente ale ei 
— şi acest lucru este de susținut cu toată tăria în faţa oricărui senzualism şi în 
faţa oricărui evoluţionism —, ea este o categorie pur a priori!. 


Cercetătorul se ocupă de apariţia istorică a categoriei sacrului, vorbind 
despre magie, despre cultul morţilor, despre putere (orenda) sau despre 
însufleţirea naturii. Datorită faptului că elementele raționale sunt vii în ideea 
de sacru, religia este ferită de a deveni o pură raționalizare. În studiul ideii 
de manifestare a sacrului în lume, teologul german porneşte de la cartea lui 
Fr. Schleiermacher, Despre religie. Discursuri către oamenii culți care o 
disprețuiesc şi vorbeşte despre divinaţie ca despre „,[...] eventuala facultate de 
a cunoaşte şi de a recunoaşte cu adevărat sacrul în manifestarea sa 
concretă”!l. 


Prezentând ideile fenomenologului german, Allen Douglas nota: 
Trebuie să ne oprim la două contribuţii metodologice semnificative pe care 
Rudolf Otto le-a adus fenomenologiei religiei: abordarea sa experienţială, 
implicând descrierea structurilor experienţei religioase esenţiale; abordarea 
sa antireducţionistă, implicând calitatea unică numinoasă a experienţei 
religioase. Aceste contribuţii metodologice interdependente au ajutat la 
transformarea situaţiei hermeneutice a istoricului religiilor!?. 


” Ibidem, p. 54. 

10 Jbidem, p. 128. 

1 Ibidem, p. 158. 

2 Douglas ALLEN, Structure and Creativity in Religion. Hermeneutics in Mircea Eliade's 
Phenomenology and New Directions, Foreword by Mircea Eliade, Mouton Publishers, 
The Hague, Paris, New York, 1978, p. 60. În altă parte, Allen nota: „Eliade va 
revendica folosirea metodei empirice, care este independentă de orice judecăţi a 
priori şi descrie numai ceea ce datele revelează; şi, în acelaşi timp, el va proceda la 
descoperirea variatelor structuri universale, care par incapabile să fie falsificate de 
datele viitoare” (p. 63). 

Într-un studiu dedicat analizei din punct de vedere catolic şi ortodox 
a tezei referitoare la ideea de sacru la Rudolf Otto, ieromonahul Antonie 
Plămădeală afirma: 


Noutatea ei a constat atât din problema pe care o cerceta — ideea de sacru — 
cât şi din metoda folosită în cercetare, problemă şi metodă menite să 
inaugureze în protestantism (şi în măsura în care erau noi, şi în celelalte 
confesiuni creştine), un drum nou în cunoaşterea lui Dumnezeu. Era într-un 
anumit fel o replică dată în acelaşi timp şi tomismului discursiv şi 
lutheranismului solafideist. A fost oare teza lui Otto şi o reîntoarcere şi o 
recunoaştere a celor mai vii căi şi tradiţii răsăritene în cunoaşterea lui 
Dumnezeu?15. 


Autorul încearcă să descopere dacă se pot realiza legături între ideile 
lui Otto şi învăţătura ortodoxă, pornind de la aprecierile şi criticile ce au fost 
aduse teologului german. În primul rând trebuie analizat dacă se poate 
acorda o valoare experienţei şi, pornind de aici, să se răspundă la întrebarea: 
Care este esenţa sacrului? 


Confruntând punctul de vedere ortodox cu cel al lui R. Otto, considerat 
principal, ca un simplu enunţ asupra valorii experienţei, teza lui se acoperă 
de fapte, ceea ce e un prim punct câştigat pentru dânsa. Mergând mai 
departe însă, va trebui să procedăm la nişte confruntări esenţiale şi să 
diferențiem adevărata experiență religioasă, amalgamată cu elemente 
psihologice, din care orice rezultat va suferi de ambiguitate, de duplicitate şi 
va fi mai degrabă generator de confuzii decât de clarități mântuitoare. 
Pentru că perspectiva noastră trebuie să rămână mereu subsumată ideii 
mântuirii, şi nu în domeniul gratuitului. Aceasta e de altfel şi ceea ce dă 
valoare experienţei religioase. Ea e angajată într-o lucrare mântuitoare şi 
angajează o orientare spre mântuire!. 


Interpretarea lui Otto cu referire la experienţa religioasă nu reuşeşte să-l 
scoată pe om din domeniul profanului, adresându-se, în fapt, omului profan. 
În ortodoxie, experienţa religioasă nu se produce oricum, ea presupunând 
harul lui Dumnezeu. Pentru credincioşi, sacrul este legat de sfinţenia lui 
Dumnezeu, orice descoperire a acestei realități echivalând cu o participare. 
„La Otto experienţa este independentă de un ţel şi de o învrednicire, iar 
sacrul — categorie — nu are în vedere precis sfințenia lui Dumnezeu” 75. 


13 leromonah Magistrand Antonie PLĂMĂDEALĂ, Ideea de sacru la R. Otto, din punct 
de vedere catolic şi ortodox, în rev. „Ortodoxia”, nr. 3/1958, p. 430. 

1+ Ibidem, p. 436. 

15 Ibidem, p. 440. 

Continuităţi şi discontinuități 


Apropierea de Rudolf Otto a manifestat-o Eliade încă din tinereţe. 
Astfel, el considera Das Heilige a savantului german drept o carte necesară 
oricărui cercetător care doreşte să se apropie de realitatea cotidiană. Otto 
demonstrase existența şi bogăţia elementelor predialectice în experienţa 
religioasă, adică a elementelor iraționale din ideea de Divinitate. 


Strălucitoarea analiză a factorilor iraționali din experienţa religioasă, pe care 
o cuprinde Das Heilige, a făcut ca numele lui Rudolf Otto să rămână legat de 
«iraţionalism». Otto a protestat de câte ori a avut prilejul împotriva acestei 
glorii echivoce. Pentru că, deşi recunoştea în toate religiile bogăția şi 
autenticitatea elementelor predialectice, el se trudea, în acelaşi timp, ca un 
teolog serios ce era, «să cucerească pentru ratio cât mai mult loc cu putință 
în acest sector»!6, 


Otto a încercat să îmbine toate metodele de cunoaştere: lingvistica şi 
etnografia, istoria religiilor şi teologia, psihologia şi mistica, metafizica şi 
estetica etc. În ciuda acestei vaste preocupări, teologul german a fost 
catalogat drept iraționalist. 


Numai cine şi-a dat seama de măreţia efortului de sinteză şi «armonie» pe 
care l-a făcut Otto în cursul lungii sale activităţi, înțelege cât de puțină 
plăcere i-a putut face eticheta de «iraționalist» pe care i-a adus-o gloria lui 
Das Heilige!”. 


În studiul Mitul reintegrării, cercetătorul român îl aminteşte pe Rudolf 
Otto şi cartea sa Das Heilige, în care „[...] s-a ocupat mai ales de aspectele 
«terifiante» ale experienţei religioase”î5. Eliade, încă de aici, îşi prezintă 
punctul de vedere cu privire la metoda lui Otto. În timp ce acesta se ocupă 
doar de un singur aspect din ideea de divin, savantul român are o viziune 
mai complexă: Divinitatea este mereu concepută sub două aspecte, „[...] 
mânioasă şi blândă, neîndurătoare şi lesne iertătoare, terifiantă şi 
odihnitoare etc.”15, coexistând fără a se exclude şi fără ca dominaţia unuia să 
fie prea mare. Este vorba de conceptul de coincidentia oppositorum, o sumă în 


16 Mircea ELIADE, Insula lui Euthanasius, în: Mircea Eliade, Drumul spre Centru, 
Antologie alcătuită de Gabriel Liiceanu şi Andrei Pleşu, Ed. Univers, Bucureşti, 
1991, p. 309. 

17 Ibidem, p. 310. 

18 [dem, Mitul reintegrării, în: Mircea ELIADE, Drumul spre Centru, p. 350. 

19 Ibidem. 

care toate contrariile coincid. Acest concept se regăseşte în majoritatea 
religiilor, Eliade identificându-l în India, fără a fi însă un atribut strict al 
acestei zone. Astfel, savantul cercetează această caracteristică în China şi la 
Minos, cu referire specială la manifestările artistice: 


Toate aceste reprezentări artistice au un sens metafizic foarte precis: 
coincidenţa contrariilor în divinitate. Aspectul dual se datoreşte activității 
sau inactivității divinității; care poate fi virtuală sau reală, latentă sau 
manifestată?0. 


În Mituri, vise şi mistere, Eliade analizează noţiunea de sacru pornind 
tot de la cartea lui Otto şi de la felul în care acesta percepe fenomenul 
religios. Teologul german s-a făcut remarcat mai ales prin originalitatea 
perspectivei pe care o adoptă: el nu analizează ideea de Dumnezeu, ci 
modalitățile experienţei religioase. „Înzestrat cu o mare fineţe psihologică şi 
cu priceperea unei duble pregătiri de teolog şi istoric al religiilor, el a reuşit 
să pună în evidență conţinutul şi caracteristicile specifice ale acestei 
experienţe. Neglijând partea raţională şi speculativă a religiei, el s-a 
concentrat mai ales asupra părții ei iraționale. Căci, aşa cum mărturiseşte el 
însuşi explicit, Otto îl citise pe Luther şi înţelesese ce însemna pentru un 
credincios «Dumnezeul viu»: acesta nu este Dumnezeul filosofilor, 
Dumnezeul lui Erasmus, de exemplu; el nu era o idee, o noțiune abstractă, o 
simplă alegorie morală. Era, dimpotrivă, o teribilă putere, manifestându-se 
«prin mânie», era groaza divină”?.. 

La Otto, sacrul se manifestă cu o altfel de putere decât forțele naturii. 
La Eliade, această manifestare poartă numele de „hierofanie”, istoria 
religiilor nefiind altceva decât un mare număr de hierofanii. Sacrul se poate 
manifesta în obiecte diferite, precum arborii şi pietrele, venerate în calitatea 


% Ibidem, p. 355. Eliade notase câteva pagini mai înainte: „[...] mintea omenească a 
intuit divinitatea, din cele mai vechi timpuri, ca o totalitate de atribute, ca o sumă în 
care toate contrariile coincid. Cum vom vedea mai târziu, formula lui Nicolas de 
Cusa, coincidentia oppositorum, îşi găseşte izvoarele nu numai în speculația metafizică 
şi experiența mistică a unui Meister Eckhardt şi Pseudo-Areopagitul, ci în tradiția 
metafizică a foarte multor culturi. Ceea ce e despărţit şi antagonic în realitatea 
cosmică — e unificat, «totalizat», în divinitate. Această coincidenţă a contrariilor nu 
poate fi «înţeleasă» de mintea omenească, întocmai după cum nu poate fi realizată 
de experiența umană. Cum spune Pseudo-Areopagitul, este o faină; care îşi 
dezvăluie înțelesul numai în anumite împrejurări” (pp. 341-342). 

2 Idem, Mituri, vise şi mistere, Traducere de Maria IVĂNESCU şi Cezar IVĂNESCU, Ed. 
Univers enciclopedic, Bucureşti, 2008, p. 131. Într-un alt loc, Eliade afirmă: „Orice 
hierofanie este o kratofanie, o manifestare a forței” (p. 134). 

lor de hierofanii, rămânând însă mai departe ceea ce sunt. După Eliade, nu 
există nicio ruptură în viaţa religioasă a umanității. 


Să examinăm de aproape un singur exemplu: hierofania care are loc într-o 
piatră şi teofania supremă, Incarnarea. Marele mister constă în faptul că 
sacrul chiar se manifestă, căci, aşa cum am văzut mai sus, manifestându-se, 
sacrul se limitează, se «istoricizează». Ne închipuim până la ce punct se 
limitează sacrul manifestându-se într-o piatră. Dar suntem înclinați să uităm 
că Dumnezeu el însuşi acceptă să se limiteze şi să se istoricizeze 
incarnându-se în lisus Hristos. Acesta este, repetăm, marele mister, acel 
mysterium tremendum: faptul că sacrul acceptă să se limiteze. lisus Hristos 
vorbea aramaica, nu sanscrita, nici chineza. El a acceptat limitarea în viață şi 
în istorie. Continuând să fie Dumnezeu nu mai era Atotputernicul — aşa cum 
pe un alt plan sacrul manifestându-se într-o piatră sau într-un arbore 
renunţă să mai fie Totul şi se limitează. Bineînţeles că sunt mari deosebiri 
între nenumăratele hierofanii, dar nu trebuie niciodată pierdut din vedere 
că structurile şi dialectica lor sunt mereu aceleaşi”. 


Referiri la Rudolf Otto putem găsi şi mai târziu în opera lui Mircea 
Eliade, în Nostalgia originilor: 


Cu o mare subtilitate psihologică, Otto descrie şi analizează diversele 
modalități ale experienței numinoase. Terminologia lui — mysterium 
tremendum, majestas, mysterium fascinans etc. — a devenit parte integrantă a 
vocabularului nostru. În Das Heilige, Otto insistă aproape exclusiv asupra 
caracterului nonraţional al experienţei religioase. Din pricina marii 
popularităţi a cărţii sale, există tendința de a-l considera pe Otto un 
«emoţionalist», un descendent în linie directă al lui Schleiermacher. Dar 
lucrările lui Rudolf Otto sunt mai complexe şi el merită mai degrabă a fi 
privit ca un filosof al religiei lucrând cu documente de prima mână 
referitoare la istoria religiilor şi a misticismului”%. 


În ciuda popularității sale, Otto nu a avut o influenţă decisivă asupra 
istoricilor religiei şi a teologilor, deoarece nu a abordat problemele mitului şi 
gândirii mitice, preocupări care au interesat lumea după al doilea război 
mondial. Cu toate acestea, 


[...] Otto este important şi din alte pricini: el ilustrează în ce sens ar putea 
istoria religiilor să joace un rol în înnoirea culturii occidentale 
contemporane. El a comparat «meditaţia» între rațional şi irațional realizată 
de De Wette în teologia sa cu eforturile lui Clement din Alexandria şi 


2 Ibidem, pp. 133-134. 
23 Idem, Nostalgia originilor. Istorie şi semnificație în religie, Traducere de Cezar 
BALTAG, Ed. Humanitas, Bucureşti, 1994, p. 45. 

Origen de reconciliere a filosofiei păgâne cu revelaţia creştină. Este foarte 
probabil ca Otto să-şi fi atribuit lui însuşi, în mod tacit, rolul de mediator 
între revelatio generalis şi revelatio specialis, între gândirea religioasă indo- 
ariană şi cea semitică, între tipul oriental şi cel occidental de simţire 


mistică24. 


Prezentând ideile lui Rudolf Otto cu privire la sacru, Wilhelm Dancă 
scoate în evidenţă atât ceea ce îl apropie pe Mircea Eliade de teologul 
german, cât şi ceea ce îi diferenţiază pe cei doi în abordarea fenomenelor 
religioase: 


[...] exemplul lui R. Otto a fost cu adevărat hotărâtor pentru M. Eliade: 
ambii caută să împace şi să armonizeze toate metodele de cunoaştere: 
lingvistica şi etnografia, istoria religiilor şi teologia, psihologia şi mistica, 
metafizica şi estetica, ambii fac o experienţă indiană, şi unul şi altul se 
străduiesc să instaureze un dialog între spiritualitatea occidentală şi cea 
orientală. R. Otto urmează cu predilecție calea filosofiei şi a teologiei, iar M. 
Eliade calea istoriei religiilor. În consecinţă, există puncte de vedere care îi 
unesc şi puncte care îi despart”. 


Dialectica sacru-profan la Mircea Eliade 


În cartea Sacrul şi profanul, Eliade îşi prezintă poziţia cu privire la 
sacru ca fiind diferită de cea a lui Otto. Sacrul este o realitate de ordin 
complex şi nu trebuie privit doar dintr-un singur punct de vedere. 


Am dorit să prezentăm fenomenul sacrului în toată complexitatea sa, şi nu 
numai latura sa iraţională. Ceea ce ne interesează nu este relația dintre 
elementele neraționale şi cele raționale, ci sacrul în totalitate. Or, prima 
definiţie ce s-ar putea da sacrului este opusul profanului?€. 


2 Ibidem, p. 46. 

2% Wilhelm DANCĂ, Mircea Eliade. Definitio sacri, Ed. Ars Longa, laşi, 1998, p. 191. 

25 Mircea ELIADE, Sacrul şi profanul, p. 12. În însemnările sale despre Mircea Eliade, 
Valeriu Anania nota, referitor la folosirea termenului „profan”: „După toate 
probabilitățile, cuvântul s-a născut în antichitatea adâncă a Romei, când pentru 
noţiunea de loc sacru, templum, se folosea şi termenul de fanum, spaţiu în interiorul 
căruia însă nu aveau acces decât membrii clasei sociale privilegiate, a patricienilor, 
în timp ce plebeii îşi exercitau cultul numai în faţa templului pro-fanum. Dacă, în 
sensul gândirii lui Eliade, îi restituim cuvântului înțelesul originar, rezultă că 
profanul se situează pe undeva la periferia sacrului, dar niciodată în afara lui, că el, 
într-un fel sau altul, participă la sacralitate” (Valeriu Anania, Din spumele mării. 

Punctele centrale ale studiului lui Eliade sunt cu privire la spaţiul 
sacru şi sacralizarea lumii, la timpul sacru şi sacralitatea naturii pentru ca, 
ultimul capitol, să se refere la viața sacră a omului. Totul porneşte de la 
relaţia ce există între omul arhaic şi omul modern, la felul diferit în care 
aceştia percep legătura lor cu timpul, spaţiul şi cosmosul. Eliade foloseşte 
conceptul de „sacru” dându-i o interpretare proprie. 


Eliade ia conceptul de «sacru» din opera omonimă a lui Rudolf Otto (Das 
Heilige, 1917). Rudolf Otto este un fenomenolog al religiei, de aceea descrie 
sacrul fără să se simtă dator de a-i da o definiţie provizorie. Eliade adaugă la 
descrierea unui Otto, sau la cea a unui G. Van der Leeuw, o serie de 
categorii bazate pe conceptul de «hierofanie». Cu alte cuvinte, construieşte o 
«morfologie» religioasă pornind de la descrierea fenomenologică a 
hierofaniilor celor mai evidente”. 


În interpretarea lui Eliade, omul se defineşte ca atare prin aceea că posedă 
dimensiunea sacrului, acesta putându-se defini drept realitatea adevărată. 
Conştiinţa unei lumi reale şi semnificative este strâns legată de descoperirea 
sacrului. 


Dar în vreme ce la R. Otto sacrul era văzut doar sub aspectul său 
nonrațional — şi nu irațional, cum s-a afirmat adesea (această prețioasă 
restabilire a sensului exact al conceptului ottonian aparţine lui Sergiu Al. 
George) —, Mircea Eliade dă acestui concept o accepţie mult mai 
cuprinzătoare. [...] Sacrul, la Eliade, întemeiază, «o lume reală şi 
semnificativă». El edifică spiritul, aşadar, căci, spune Eliade, «spiritul nu 
poate funcţiona fără a avea convingerea că ceva ireductibil real există în 
lume», în timp ce la Rudolf Otto sacrul, prin forța sa de mysterium 
tremendum, induce în spirit numinosul pur, terifiantul copleşitor, latura 
negativă numai a absolutului”. 


Pagini despre religie şi cultură, Ediţie îngrijită şi postfață de Sandu Frunză, Ed. Dacia, 
Cluj-Napoca, 1995, p. 95). 

% Joan Petru CULIANU, Mircea Eliade, Ediţia a II-a revăzută, Traducere de Florin 
Chiriţescu şi Dan Petrescu, cu o scrisoare de Mircea Eliade şi Postfaţă de Sorin 
Antohi, Ed. Nemira, Bucureşti, 1998, p. 9%. În altă parte, Culianu notează: „În 
ansamblu, cum am spus, Eliade aparţine curentului fenomenologic reprezentat de R. 
Otto şi de G. Van der Leeuw, el ducând totuşi la o superioară desăvârşire diferite 
idei prezente la aceşti autori” (p. 121). 

2 Cezar BALTAG, Paradigma Eliadiană (Postfaţă), în: Mircea Eliade, Istoria credințelor şi ideilor 
religioase. III. De la Mahomed la epoca Reformelor, Traducere de Cezar Baltag, Ed. Ştiinţifică, 
Bucureşti , 1992, pp. 337-338. 

Natale Spineto consideră că Eliade se aproprie, dar se şi diferenţiază, 
de felul în care Rudolf Otto analizează fenomenul religios: „Eliade îl 
apreciază foarte mult pe Rudolf Otto, dar nu ştiu dacă împrumută ceva şi 
din kantianismul lui Otto”2. În interpretarea cercetătorului italian, Eliade 
foloseşte termenul de „sacru” în două sensuri: pe de o parte, sacrul este o 
realitate ce nu poate fi „prinsă”, pe de altă parte, sacrul este un fenomen 
religios (ex.: o piatră sacră). Eliade poate fi apropiat de Otto în două puncte 
esenţiale: 


[...] într-un sens, sacrul este o realitate incognoscibilă, ca acel das Ganz 
Andere a lui Otto; pe de altă parte, sacrul este şi manifestarea religioasă, 
adică o realitate care, de asemenea, nu poate fi prinsă de om, dar care, totuşi, 
e o anumită manifestare a «totalei alterități». Cred că Deus otiosus poate fi 
într-o anumită măsură «prins», perceput. El ar putea fi considerat un fel de 
metaforă a acestei alterități absolute. Ideea sacrului ca totală alteritate este 
foarte prezentă la Eliade şi este unul din elementele care-l aproprie de Otto. 
Al doilea element este, cred, importanţa acordată experienţei religioase. Otto 
vorbeşte despre sacru ca fascinans, tremendum, deci despre experienţa 
sacrului trăită de om. Ideea dialecticii ierofaniei îi aparţine lui Eliade. 
Elementul neokantian din gândirea lui Otto nu este foarte prezent la 
Eliade”. 


Spineto afirmă că Eliade poate fi mai uşor înțeles pornind de la ideile 
filosofice ale lui Husserl sau Heidegger, deşi față de acesta din urmă Eliade 
s-a delimitat mereu. 

Pentru Emile Durckheim sacrul era un produs al conştiinţei colective 
şi o proiecție a experienţei sociale; la fel şi pentru şcoala franceză de 
sociologie?!. Pentru Rudolf Otto, caracterul numinos al sacrului decurge 


% Natale SPINETO, Despre Eliade şi Pettazzoni, în: Mircea Eliade, Întâlnirea cu sacrul, 
Volum îngrijit de Cristian Bădiliţă, în colaborare cu Paul Barbăneagră, Ed. Echinox, 
Cluj, 2001, p. 123. 

% Ibidem, p. 124. 

3 Nu este aici locul să analizăm posibilele legături între Mircea Eliade şi Emile 
Durkheim în ceea ce priveşte percepţia dialecticii sacru-profan, un astfel de demers 
îndepărtându-ne prea mult de tema noastră. Menţionăm, totuşi, că au existat 
cercetători care au făcut astfel de paralele: „[...] cred că mult din Eliade poate fi 
înțeles ca o continuare în larga tradiție durkheimiană cum a fost transmisă în 
versiunea lui Mauss şi Roger Caillois. Înainte de toate, cu mult înaintea lui Eliade, 
au fost durkheimienii cei care au vorbit de heterogenitatea modului de existenţă al 
sacrului şi profanului, a timpului şi spaţiului sacru şi cum sacrul pretinde să fie 
«muribund față de condiţia profană». Şi sunt ei cei care au încercat să stabilească 
modul în care sacralitatea construieşte lumi, lumi create în afara materialului 

numai din negativitatea sa. Pentru Eliade, acest caracter se exprimă „,|...] din 
negativitatea şi pozitivitatea sa, deopotrivă, altfel spus, dintr-o coincidentia 
oppositorum”2. Disciplina istoria religiilor are drept scop identificarea 
transcendentului în experiența umană, căci sacrul este un element din 
structura conştiinţei umane, iar nu un stadiu al conştiinţei, aşa cum îl vedeau 
diferitele discipline ce se ocupau de studiul lui. 


Pentru Eliade însă soluţia este dată în însăşi structura spiritului uman, care, 
cum spune el, «nu ar putea funcționa fără a avea convingerea că ceva 
ireductibil real există în lume». După Eliade omul este, din fericire, 
«condamnat» la transcendență. De transcendență nu poţi «scăpa». Întreaga 
reflecţie filosofică a lui Mircea Eliade se sprijină pe această, dătătoare de 
speranţă, constataresă. 


Eliade îşi mărturiseşte înțelegerea condiției umane într-o convorbire 
cu Mircea Handoca, în care relatează că toate eseurile şi studiile sale de 
orientalistică, filosofie, istoria religiilor le scrie ca să comunice ceea ce este 
important pentru o înţelegere totală a omului, care se bazează pe conceptele 
de „sacru” şi „profan”: „[...] conceptul de «camuflarea sacrului în profan» 


mitului şi ritualului; şi ei sunt cei pentru care fenomenul religios trebuie să fie luat 
în fapt ca propriul nivel ireductibil” (William PADEN, Before „The Sacred” became 
theological: Rereading the Durkheimian Legacy, în: Mircea Eliade — A critical reader, 
Edited by Bryan Rennie, Equinox, London, 2006, p. 77. Pentru prima dată articolul a 
apărut în: Religion and Reductionism: Essays on Eliade, Segal, and the Challenge of the 
Social Sciences for the Study of Religion, Leiden: E.]. Brill, 1994). Julien Ries afirma: 
„Din cercetarea lui Durkheim, Eliade reține mai ales opoziţia dintre sacru şi profan. 
[...] Mergând pe urmele lui Soderblom şi ale lui Otto, Eliade subliniază natura 
specifică a sacrului” (Julien Ries, Sacrul în istoria religioasă a omenirii, Traducere din 
limba italiană de Roxana Utale, Ed. Polirom, laşi, 2000, p. 55). Şi Florin Țurcanu nota 
în legătură cu acelaşi subiect: „La Durkheim, sacrul era puterea ordonatoare care 
concentrează expresiile simbolice ale realităților sociale, nimic altceva decât 
«societatea ipostaziată şi transfigurată». Cucerit încă din tinereţe de gândirea lui 
Rudolf Otto, Eliade face din sacru conţinutul ireductibil al unei experiențe umane şi, 
totodată, o realitate supraumană, o manifestare a realului accesibilă lui homo 
religiosus. Ar fi deci sacrul, în al doilea înțeles al său, un echivalent al lui Dumnezeu? 
Eliade nu sugerează acest lucru. Concepţia sa despre sacru combină, în schimb, acel 
«cu totul altul» din definiția lui Otto, cu propria lui viziune, cristalizată încă din 
tinerețe, despre realismul magic ce înconjoară şi străbate viața umană” (Florin 
ȚURCANU, Mircea Eliade. Prizonierul istoriei, Traducere din franceză Monica Anghel 
şi Dragoş Dodu, Cu o prefață de Zoe Petre, Ed. Humanitas, Bucureşti, 2005 , p. 469). 
% Cezar BALTAG, op. cit., p. 338. 

3 Ibidem, p. 340. 

m-a călăuzit în cercetările de istoria religiilor”. Această descoperire a 
sacrului în profan este un prim pas în procesul de resacralizare a lumii, în 
transfigurarea ei printr-o transcendere creatoare. 

În finalul interviului cu Mircea Eliade, Claude-Henri Rocquet, 
vorbind despre dialectica sacru-profan aşa cum se desprinde din gândirea 
savantului, despre faptul că supranaturalul este prezent în cotidianul 
obişnuit, sacrul camuflându-se în profan, realiza o comparaţie ce deschide 
noi perspective: 


Aşa cum sacrul se camuflează în profan şi supranaturalul în fantastic, 
spiritualul este ascuns în obişnuit. Un bărbat întâlneşte pe drum doi călători 
al căror învățător şi prieten tocmai a murit, crucificat. Ascultându-l, inima 
lor se aprinde. Dar nu-l recunosc în cel care merge alături de ei pe 
învățătorul şi pe prietenul lor. La han, bărbatul binecuvântează pâinea şi o 
rupe spre a o împărţi. Când rupe pâinea, ei recunosc în tovarăşul lor pe 
Dumnezeu, pe lisus înviat din morţi. lar pâinea şi vinul acestea obişnuite 
sunt trupul şi sângele lui Hristos, viaţa veşnică. Mi se pare că Eliade depune 
mărturie despre lumina de la Emaus*. 


Mircea Eliade defineşte hierofania ca o manifestare a sacrului. 
Datorită faptului că sacrul se poate manifesta, istoria religiilor apare ca o 
sumă de hierofanii, de manifestări sacrale. „De la hierofania cea mai 
elementară, ca de pildă manifestarea sacrului într-un lucru oarecare, o piatră 
ori un copac, până la hierofania supremă care este, pentru un creştin, 
întruparea lui Dumnezeu în lisus Hristos, nu există ruptură”%. Astfel, 


34 Mircea HANDOCA, De vorbă cu Mircea Eliade, în: Mircea Handoca, Convorbiri cu şi 
despre Mircea Eliade, Ediţia a l-a revăzută şi adăugită, Criterion Publishing, 
Bucureşti, 2006, p. 13. 

% Claude-Henri ROCOUET, Postfață, în: Mircea Eliade, Încercarea labirintului. 
Convorbiri cu Claude-Henri Rocquet, Treaducere din franceză de Doina Cornea, Ed. 
Humanitas, Bucureşti, 2007, pp. 195-196. 

3 dem, Sacrul şi profanul, p. 13. În Tratatul de istorie a religiilor, pornind de la ideea 
revalorizării hierofaniilor primordiale, Eliade afirmă că istoria religiilor este „[...] 
istoria devalorizărilor şi revalorizărilor procesului de manifestare a sacrului” 
(Mircea ELIADE, Tratat de istorie a religiilor, Cu o Prefaţă de Georges Dumezil şi un 
Cuvânt înainte al autorului, Traducere de Mariana Noica, Ed. Humanitas, Bucureşti, 
1992, p. 42). În continuare, Eliade notează: „În consecință, considerate dintr-un 
punct de vedere absolut, o piatră sacră, o încarnare a lui Vişnu, o statuie a lui Jupiter 
sau o epifanie jahvistă sunt la fel de valabile (sau iluzorii) prin simplul fapt că, în 
toate aceste cazuri, manifestându-se, sacrul s-a limitat, s-a încorporat. Actul 
paradoxal al încorporării, care face posibile toate felurile de hierofanii, de la cele mai 
elementare până la suprema întrupare a Logos-ului în lisus Hristos, se regăseşte 

hierofania este manifestarea sacrului, a unei realităţi străine lumii noastre, în 
lumea noastră, în lucrurile obişnuite ce ne înconjoară. 

Fiind întrebat în legătură cu afirmaţia după care Întruparea Fiului lui 
Dumnezeu reprezintă hierofania supremă, „|...] Eliade a explicat că, în acest 
exemplu particular, el nu a avut în vedere o judecată teologică creştină. A 
vrut pur şi simplu să spună că această Încarnare, cu încercarea sa de a 
sacraliza şi încorpora istoria, poate fi interpretată ca o hierofanie care a 
încercat să «includă mai mult»””. 

Pentru iudeo-creştinism, hierofania se transformă în teofanie. 
„Manifestarea lui Dumnezeu în timp garantează valoarea religioasă a 
imaginilor şi simbolurilor creştine, cum ar fi crucea, muntele sacru al 
Calvarului şi arborele cosmic”%. Hierofania pătrunde în viața simbolică, 
fiind în strânsă legătură cu simbolismul. „În fapt, simbolul însuşi este adesea 
o hierofanie; aceasta înseamnă că el revelă o realitate sacră, pe care nicio altă 
manifestare nu o poate descoperi”*. Simbolul transformă obiectele în cu 
totul altceva decât sunt reflectate de umanitate, tinzând să extindă, la infinit, 
procesul hierofaniei. Sacrul, putându-se manifesta oriunde, Cosmosul întreg 
poate deveni o hierofanie, cu atât mai mult cu cât, pentru omul arhaic, 
întreaga realitate poate deveni sacră. Sacrul echivalează cu puterea şi cu 
realitatea. Eliade aminteşte şi de profan, opoziţia sacru-profan fiind privită 
ca opoziţie între real şi ireal: „[...] sacrul şi profanul sunt două modalități de a 


peste tot în istoria religiilor [...]” (p. 43). În Mituri, vise şi mistere savantul reia 
definirea istoriei religiilor ca o serie de hierofanii, de la cele elementare până la cele 
mai evoluate: „Plecând de la cea mai elementară hierofanie — manifestarea sacrului 
într-un obiect oarecare, de exemplu, o piatră sau un copac — şi până la hierofania 
supremă, incarnarea lui Dumnezeu în lisus Hristos, nu există nicio ruptură” (Mircea 
ELIADE, Mituri, vise şi mistere, Traducere de Maria Ivănescu şi Cezar Ivănescu, Ed. 
Univers enciclopedic, Bucureşti, 2008, p. 132). 

37 Douglas ALLEN, Întâlniri cu Mircea Eliade, în: Întâlniri cu Mircea Eliade, Volum 
coordonat de Mihaela Gligor şi Mac Linscott Ricketts, Cuvânt înainte de Mihaela 
Gligor, Prefață de Mac Linscott Ricketts, Postfață de Sorin Alexandrescu, Ed. 
Humanitas, Bucureşti, 2007, pp. 28-29. 

% Mircea ELIADE and Lawrence E. SULLIVAN, Hierophany, în: The Encyclopedia of 
Religion, Mircea Eliade (Editor in Chief), Volume 6, Macmillan Publishing Company, 
New York, Collier Macmillan Publishers, London, 1987, Complete and unabridged 
edition 1993, p. 316. 

% Ibidem, p. 317. 

fi în Lume, două situaţii existențiale asumate de către om de-a lungul istoriei 
sale”%. 

Homo religiosus este omul societăţilor tradiţionale. Toate faptele 
religioase, din diferite culturi, aparțin comportamentului lui homo religiosus. 
Pentru Mircea Eliade, ca şi pentru Rudolf Otto, sacrul are o valoare 
universală, fiind o noţiune cu semnificație a priori. Sacrul este mai presus de 
toate noţiunile pe care le putem formula cu referire la el. Are o calitate unică 
şi absolută: aceea de real, fiind echivalent al realității. El poate fi definit şi ca 
„sentimentul religios”, reprezentând centrul oricărui demers hermeneutic în 
definiția lui homo religiosus. Omul religios este, pentru Eliade, omul sacru. 
Pentru homo religiosus, esența precede existenţa. 

În dialectica sacru-profan, Eliade observă că lumea noastră, 
secularizată, este sărăcită spiritual. Este o lume care vrea să trăiască fără 
Dumnezeu, o lume în care sacrul este camuflat în profan. Redescoperirea 
dimensiunii sacre a lumii ne poate conduce spre un nou tip de umanitate şi 
religiozitate. Pentru că sacrul se poate manifesta oriunde, întregul cosmos 
poate deveni o hierofanie. Pentru umanitatea primitivă, toată realitatea 
poate deveni sacră. Cu toate acestea, nu toate obiectele dintr-o anumită clasă 
devin sacre. 


Acolo unde se vorbeşte despre pretinsul «cult al pietrelor», de pildă, nu 
toate pietrele sunt considerate sacre. Vom întâlni întotdeauna anumite pietre 
venerate datorită formei, mărimii sau implicaţiilor lor rituale. Vom vedea, 
de altfel, că nu este vorba de un cult al pietrelor, că aceste pietre sacre sunt 
venerate doar în măsura în care ele nu mai sunt simple pietre, ci hierofanii, 
adică altceva decât condiţia lor normală «de obiecte». Dialectica hierofaniei 
presupune o alegere mai mult sau mai puţin manifestă, o singularizare. Un 


+ Mircea ELIADE, Sacrul şi profanul, p. 15. În Tratatul de istorie a religiilor Eliade 
afirmă: „Toate definițiile date până în prezent fenomenului religios prezintă o 
trăsătură comună: fiecare definiție opune, în felul său, sacrul şi viața religioasă 
profanului şi vieţii laice. Dar dificultăţile apar când trebuie delimitată sfera noțiunii 
de «sacru»” (Mircea Eliade, Tratat de istorie a religiilor, p. 21). Analizând raportul 
dintre sacru şi profan la Mircea Eliade, Petre Ţuţea sublinia importanţa termenilor 
„Mitic”, „magic”, „mistic“ şi „raţional”, pentru a descoperi raporturile dintre 
societăţile arhaice şi creştinism. „În dialectica sacrului şi profanului, consider că 
sacrul cuprinde miticul şi misticul, iar profanul, magicul şi raționalul. Culturile 
arhaice cuprind miticul şi magicul, iar cele creştin-moderne, postgreceşti, cuprind 
tot, dominanta lor rațională neputând absorbi dimensiunea sacră a existenței” (Petre 
TȚUŢEA, Mircea Eliade, Ediţie îngrijită de Tudor B. Munteanu, Ed. Eikon, Cluj- 
Napoca, 2007, p. 16). 

obiect devine sacru în măsura în care încorporează (adică revelează) 
«altceva» decât pe sinetl. 


Orice manifestare a sacrului, hierofania, are trei elemente principale: 
obiectul natural, care continuă să se situeze în contextul său normal; realitatea 
invizibilă, acel „cu totul altul” care se manifestă; mediatorul, care este obiectul 
consacrat prin sacralizare. În Tratatul de istorie a religiilor, Eliade prezintă 
dialectica sacru-profan şi modul de manifestare a sacrului prin hierofanii: 
„1) sacrul este calitativ diferit de profan, totuşi el poate să se manifeste oricum 
şi oriunde în lumea profană, având puterea de a transforma orice obiect 
cosmic în paradox prin intermediul hierofaniei (în sensul că obiectul 
încetează a fi el însuşi, ca obiect cosmic, rămânând totuşi în aparenţă 
neschimbat); 2) această dialectică a sacrului este valabilă pentru toate 
religiile nu doar pentru pretinsele «forme primitive». Această dialectică se 
verifică atât în «cultul» pietrelor şi arborilor, cât şi în concepţia savantă a 
metamorfozelor indiene sau în misterul suprem al întrupării; 3) nicăieri nu 
se întâlnesc doar  hierofanii elementare  (kratofaniile  insolitului, 
extraordinarului, noului: mana etc.), ci şi urme de forme religioase 
considerate, în perspectiva concepţiilor evoluționiste, superioare (Fiinţe 
Supreme, legi morale, mitologii etc.); 4) se întâlneşte peste tot, chiar în afara 
acestor urme de forme religioase superioare, un sistem în care vin să se 
ordoneze hierofaniile elementare. «Sistemul» nu este epuizat de acestea din 
urmă; el e constituit din toate experienţele religioase ale tribului (mana, 
kratofaniile insolitului etc., totemismul, cultul strămoşilor etc.), dar cuprinde 
şi un corpus de tradiţii teoretice care nu se lasă reduse la hierofaniile 
elementare: de pildă, miturile privitoare la originea lumii şi a speciei umane, 
justificarea mitică a condiţiei umane actuale, valorizarea teoretică a riturilor, 
concepțiile morale etc.”2. 

Eliade adună la un loc ideile cu privire la dialectica sacru-profan, la 
modul de manifestare a sacrului (hierofaniile) şi la relaţia lui homo religiosus 
cu realitățile înconjurătoare, aşa cum se desprinde din studiul diferitelor 
forme religioase. Din studierea acestora se poate observa că nu există niciun 
obiect, gest, funcţie fiziologică care să nu fi fost vreodată transfigurată în 
hierofanie. Savantul stabileşte morfologia şi manifestarea sacrului în lume, 
hierofaniile, morfologia având rolul de clasificare a hierofaniilor. „Numai că 
«morfologia» eliadiană nu reprezintă scopul în sine al cercetării sale. Aşa 
cum s-a văzut, ambiția lui este cu mult mai mare: pornind de la descrierea 


“ dem, Tratat de istorie a religiilor, p. 31. 
* Ibidem, p. 46. 

«ontologiei arhaice», încearcă să traseze un cadru al diferenţelor dintre 
situarea-în-lume a omului arhaic şi cea a omului modern. Dar şi acestea din 
urmă sunt abstracții — ceea ce mărturiseşte şi Eliade însuşi —, pentru că 
niciodată «omul arhaic» n-a trăit complet în afara istoriei, şi niciodată «omul 
modern» n-a trăit complet cufundat în ea”$. După loan Petru Culianu, în 
întreaga abordarea eliadiană se poate depista o „intenţie profetică”. 

În Nostalgia originilor, Eliade notează că „,[...] sacrul este o dimensiune 
universală şi [...] începuturile culturii au rădăcini în experienţele şi credinţele 
religioase”. Hierofaniile sunt cele mai importante realități pentru homo 
religiosus, deoarece profanul singur nu semnifică nimic, având valoare doar 
dacă revelează sacrul. Procesul de depistare al hierofaniilor este destul de 
dificil, dar orice fenomen este, în potenţă, hierofanic. „Dialectica 
hierofaniilor arată că homo religiosus este implicat într-o «criză existenţială»: 
în cunoaşterea unei hierofanii, el, sau ea, este chemat să evalueze cele două 
laturi ale ființei şi să facă o alegere”$. 

Pentru Eliade, sacrul este principiul explicativ al manifestărilor 
realității religioase, nefiind redus la figurile divine. „Sacrul nu implică 
credința în Dumnezeu, în zei sau în spirite. El este, şi o repet, experiența unei 
realități şi izvorul conştiinţei de-a exista în lume. Ce este această conştiinţă 
care ne face oameni? Este rezultatul acestei experienţe a sacrului, rezultatul 
împărţirii ce se operează între real şi ireal. Dacă experienţa sacrului este 
esențialmente de ordinul conştiinţei, este evident că sacrul nu se va 
recunoaşte din «afară». Numai prin experienţa interioară îl va recunoaşte 
fiecare în actele religioase ale unui creştin sau ale unui «primitiv». Sacrul 
echivalează cu realul, fiind revelaţia acestuia, cel ce dă sens vieţii omului. 
Pentru homo religiosus, prima intuiţie a fiinţei reprezintă manifestarea 
sacrului. Sacrul se manifestă în lume prin hierofanii, iar acestea sunt 
echivalente cu o forţă dintr-o realitate transumană. Însăşi etimologia 
cuvântului „hierofanie” ne explică faptul că sacrul se arată şi se manifestă. 
„Vorbind în general, nu există experiență religioasă fără intervenţia 
simţurilor; orice hierofanie reprezintă o nouă inserţie a sacrului în mediul 
cosmic înconjurător, dar hierofania nu aboleşte în niciun fel normalitatea 


% loan Petru CULIANU, op. cit., p. 97. 

+ Mircea ELIADE, Nostalgia originilor, p. 25. 

% Douglas ALLEN, Structure and Creativity in Religion.  Hermeneutics in Mircea 
Eliade's Phenomenology and New Directions, p. 128. În altă parte, autorul notează: „[...] 
religia există acolo unde dialectica sacru-profan a fost făcută şi unde sacrul 
presupune întotdeauna un anumit sens al transcendenţei” (p. 130). 

+5 Mircea ELIADE, Încercarea labirintului. Convorbiri cu Claude-Henri Rocquet, p. 150. 

experienţei sensibile”7. În viziunea lui Eliade, religia nu presupune 
obligatoriu credința în Dumnezeu sau în alte zeități, dar implică experienţa 
sacrului, religia referindu-se aproape întotdeauna la aspectele transcendente. 
Transcendentul este perceput ca putere şi trans-istoricitate. 

Allen Douglas, pornind de la metoda adoptată de savantul de la 
Chicago în studiul fenomenului religios, punea accentul pe două puncte 
importante desprinse din cărţile lui Eliade: dialectica sacru-profan şi poziția 
centrală a simbolismului şi a structurilor simbolice: „[...] dialectica sacrului, 
când este combinată cu analiza simbolismului eliadian, transmite «sensul» 
religios ireductibil, evident în toată abordarea sa”. Ireductibilitatea sacrului 
se poate desprinde din faptul că Eliade critică poziţiile reducţioniste care 
încearcă să-l interpreteze bazându-se pe explicaţiile furnizate de ştiinţele 
conexe istoriei religiilor. Savantul realizează o abordare a fenomenului 
religios ca fenomen religios, punând accentul pe efortul de a-l înțelege pe 
homo religiosus. Religia apare definită ca o structură ce se deosebeşte de toate 
modalităţile secularizate şi profane, pe care le transcende. „În diferite 
împrejurări, Eliade a afirmat că iudeo-creştinismul a contribuit din plin la 
procesul prin care noi (moderni, secularizaţi, vestici, ştiinţifici) tindem să 
vedem obiecte naturale unde religiile «arhaice» văd  hierofanii. 
«Religiozitatea cosmică» a religiilor timpurii a fost criticată: o piatră a fost 
«doar» o piatră şi nu trebuia să fie venerată”. 

Thomas ].]. Altizer a văzut această dialectică a sacrului ca având o 
valoare negativă, în sensul că un anumit moment nu poate fi şi sacru şi 


+ dem, Mituri, vise şi mistere, p. 80. 

% Douglas ALLEN, Mircea Eliade's Phenomenological Analysis of Religious Experience, 
în: The Journal of Religion, April 1972, Volume 52, Number 2, p. 170. În cartea 
publicată în anul 1978, Douglas notează, pornind de la dialectica sacrului şi a 
profanului şi de la studiul simbolurilor şi a simbolismului în general: „O asemenea 
abordare trebuie să sugereze o ordine temporală în analiza lui Eliade: în primul 
rând, Eliade insistă pe ireductibilitatea sacrului, care implică epoche-ul 
fenomenologic şi efortul simpatetic de a participa la experienţa lui homo religiosus; în 
al doilea rând, el încearcă să recreeze imaginativ condiţiile manifestării sacre şi să 
surprindă intenţionalitatea manifestării sacre în termenii dialecticii sacrului; apoi el 
încearcă să înțeleagă semnificaţia manifestării sacre în termenii unei hermeneutici 
structurale întemeiată pe interpretarea sa asupra fenomenului religios” (Douglas 
ALLEN, Structure and Creativity în Religion. Hermeneutics in Mircea Eliade's 
Phenomenology and New Directions, pp. 105-106). 

% Ibidem, p. 180. 

profan în acelaşi timp*. În fapt, acest fel de a aborda dialectica sacru-profan 
nu face decât să se îndepărteze de viziunea complexă a lui Eliade, sacrul şi 
profanul coexistând într-o relație paradoxală, observabilă în structura 
hierofaniei. În acest sens, un lucru obişnuit şi finit, rămânând ceea ce este, 
manifestă ceva infinit şi transcendent. Acest „ceva cu totul altul” se limitează 
pe sine, manifestându-se într-un lucru relativ, finit şi istoric. Omul religios 
trebuie să analizeze cele două realități, în care una apare ca plină de 
semnificație şi normativă. „Dacă istoria este o «cădere» pentru homo 
religiosus, aceasta se întâmplă deoarece existența istorică este privită ca 
separată  de/şi inferioară teritoriului  transistoric (absolut, etern, 
transcendent) al sacrului”. 

Pr. Prof. Dumitru Popescu analizează teoria lui Mircea Eliade cu 
privire la dialectica sacru-profan, încadrând-o în sânul teoriilor ineiste (ce se 
bazează pe acceptarea ideilor înnăscute). Eliade nu leagă sacrul de factori 
externi, precum făceau adepţii totemismului şi fetişismului, ci îl consideră ca 
fiind parte integrantă a conştiinţei omului. „Tributar însă ontologiei arhaice, 
pe care a împrumutat-o din gândirea indiană, Eliade consideră că între sacru 
şi profan există o asemănare care le separă şi o deosebire care le uneşte. 
Acesta este motivul pentru care ar exista o oscilație permanentă între sacru 
şi profan, fiindcă sacrul se camuflează în spatele profanului”?. Această idee 
nu ar face decât să diminueze aspectul negativ ce caracterizează profanul, 
fiind, de fapt, o regândire a filosofiei indiene panteiste în care sacrul şi 
profanul oscilează. Oscilaţia între bine şi rău, ca principii egale, face ca sacrul 


5 Vezi: Thomas ].]. ALTIZER, Mircea Eliade and the Dialectic of the Sacred, The 
Westminster Press, Philadelphia, 1963. 

51 Douglas ALLEN, Mircea Eliade's Phenomenological Analysis of Religious Experience, 
în: The Journal of Religion, p. 184. Mai departe, exegetul afirmă: „Părerea noastră este 
că dacă Eliade poate formula structurile religioase universale, ca acelea ale sacrului 
şi profanului, spaţiului sacru, timpului sacru, ascensiunii, iniţierii etc., el poate 
înțelege asemenea semnificații printr-un procedeu similar cu metoda 
fenomenologică (filosofică) generală pentru a ajunge în interiorul sensului. Situaţia 
structurilor eliadiene, în timp ce acestea depind de datele analizate empiric, totuşi 
universale şi  nesupuse schimbării, pare similară cu situaţia «esenței» 
fenomenologice, conceptul fiind folosit de majoritatea fenomenologilor filozofi. 
Părerea noastră este că Eliade poate, de fapt, înţelege structurile religioase prin 
inducţie, dar acesta poate fi un fel de inducție care implică variații eidetice şi 
produce unele similitudini cu acel wesenshan fenomenologic” (p. 186). 

2 Pr. Prof. Acad. Dr. Dumitru POPESCU, Apologetica rațional-duhoonicească a 
Ortodoxiei, Lipărită cu binecuvântarea Prea Sfinţitului Părinte Galaction, Episcopul 
Alexandriei şi Teleormanului, Ed. Cartea ortodoxă, Alexandria, 2009, p. 31. 

să se camufleze în profan, arătând „,[...] însă în mod periculos că răul, ca şi 
binele, fac parte din constituţia internă a lumii şi a divinității şi se găsesc 
într-o luptă permanentă, care anulează ideea de progres”5. 


Concluzii 


Mircea Eliade şi-a manifestat întotdeauna simpatia şi respectul față 
de teologul german Rudolf Otto. Cu toate acestea, felul în care cei doi 
cercetători percep sacrul este diferit: dacă Otto se opreşte doar la elementul 
irațional din ideea de divin, Eliade vede sacrul mult mai complex. Pentru el, 
manifestările sacrului, hierofaniile, pot fi definite cel mai bine prin conceptul 
de coincidentia oppositorum: realitatea transcendentă se manifestă în lumea 
noastră, obiectele rămânând în continuare ceea ce sunt. În cele din urmă, 
dialectica sacru-profan este legată, în gândirea savantului de origine 
română, de realitatea lui homo religiosus. 


% Ibidem. După ce prezintă şi poziţia ortodoxă în legătură cu tema originii religiei, 
Pr. Prof. Dumitru Popescu notează: „Recunoaştem că Eliade, ca partizan al teoriei 
ineiste, consideră că sacrul nu rămâne exterior omului, ci face parte din fiinţa lui. 
Acest fapt demonstrează că religia nu apare ca rezultat al evoluţiei, ci, dimpotrivă, 
că se tratează despre un fenomen care îşi face apariţia odată cu ființa umană creată 
după chipul lui Dumnezeu. Acesta este motivul principal pentru care rațiunea 
conştientă a omului păstrează o legătură interioară cu Dumnezeu şi cu raționalitatea 
creaţiei în ansamblul ei, ca realități spirituale care vin de la Dumnezeu şi duc spre 
Dumnezeu” (pp. 32-33). 

